Nr. L 172/76 27. 6. 92 De Europæiske Fællesskabers Tidende (Retsakter hvis offentliggørelse ikke er obligatorisk) KOMMISSIONEN KOMMISSIONENS BESLUTNING af 25. marts 1992 om støtte, som Spanien har ydet til Industrias Mediterraneas de la Piel SA (»Imepiel«) (Kun den spanske udgave er autentisk) (92/318/EØF) KOMMISSIONEN FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, særlig artikel 93, stk. 2, første afsnit, efter at have givet de berørte parter en frist til at fremsætte deres bemærkninger i overensstemmelse med nævnte artikel 93, under henvisning til disse bemærknin- ger, og ud fra følgende betragtninger : I Imepiel blev stiftet i 1882 af Segarra-familien, der ejede og bestyrede virksomheden, indtil den i 1976 blev over- taget af den spanske stat for at undgå fallit. Samme år erhvervede den spanske stat gennem »Patrimonio del Estado« 99,94 % af kapitalen — de øvrige investorer var Caja de Ahorros de Valencia og Caja de Ahorros de Castellén. Virksomheden producerer og sælger fodtøj, der fremstilles af skind, som virksomheden selv forarbejder (hovedparten heraf anvendes i skoproduktionen og videresælges således ikke), og af gummi, der er et rent mellemprodukt, som anvendes til fremstilling af sålerne. Virksomheden er beliggende i Vall d'Ux6 i Castellén- provinsen — en by med 27 000 indbyggere 45 km nord for Valencia, 26 km fra Castellån og 15 km fra Sagunto, en by, der på det seneste er blevet ramt hårdt af rationali- seringerne inden for stålindustrien. Virksomhedens grund er på 150 000 m?, hvoraf bygningerne dækker ca. 100 000 m?. Virksomheden ekspanderede i efterkrigsårene og diversifi- cerede til andre aktiviteter som fremstilling af handsker og landbrug. Efter statens overtagelse af virksomheden er disse sekundære aktiviteter blevet afviklet. Til trods herfor har den altid været en af Spaniens førende fodtøjsprodu- center med den største arbejdsstyrke og den højeste produktionskapacitet på ét og samme sted. Siden rationa- liseringerne er der imidlertid blevet skåret ned, hvilket har medført en reduktion af arbejdsstyrken fra 3146 ansatte i 1976 til 1457 i 1988. I al den tid virksomheden har været i offentlig eje, har den generelt lidt driftstab hvert år. I de første ti år frem til 1987 androg tabet 12 700 mio. pta., og der blev gennem- ført en række kapitaltilførsler for at dække tabene. Desuden er der blevet foretaget en række offentligt finan- sierede kapitalinvesteringer i et forsøg på at modernisere fabrikken. Med udsigt til fortsatte tab bestilte hovedaktionæren en omstruktureringsplan i midten af 1980'erne. Denne plan forudså en kapacitetsnedskæring som følge af afskedigel- ser, kapitaltilførsler (1 400 mio. pta. i 1987 og 1 929 mio. pta. i 1988), en omlægning af ledelsen og en revurdering af markeder og produkter. II Gennem presseforlydender i december 1987 erfarede Kommissionen, at staten havde udarbejdet en rednings- plan for virksomheden og tilsyneladende havde ydet en kapitaltilførsel på 1400 mio. pta. til dækning af forret- ningsmæssige tab i 1987.